alexandrainst/scandi-wiki huggingface dataset:
Kristin Vinje

Kristin Vinje (født Sørby 10. juni 1963 i Oslo) er en norsk statstjenestekvinne, forskningsleder og politiker for Høyre. Hun var finansbyråd i Oslo kommune fra 2009 til 2013 og stortingsrepresentant for Oslo fra 2013 til 2017. I september 2020 ble hun direktør for Nasjonalt organ for kvalitet i utdanningen (NOKUT).

Liv og virke 
Vinje vokste opp på Grefsen i Oslo og i Moss. Hun flyttet tilbake til Oslo etter å ha fullført Kirkeparken videregående skole. Vinje meldte seg inn i Unge Høyre mens hun gikk videregående skole.

Doktorgrad, forskning og direktør 
Hun tok hovedfag, cand.scient., i kjemi ved Universitetet i Oslo i 1988 og doktorgraden, dr.scient., i 1994. Hun var postdoktor ved Universitetet i Oslo 1994–1996, forsker og gruppeleder innen materialteknologi ved SINTEF 1996–2002, avdelingsdirektør i Nærings- og handelsdepartementet 2002–2005, assisterende direktør ved Simula Research Laboratory 2005–2007 samt direktør ved Simula School of Research and Innovation 2007–2009.

Våren 2019 var Vinje en av søkerne til stillingen som direktør for Utdanningsetaten i Oslo. Selv om direktørstillingen ikke er en politisk stilling fikk ikke Vinje stillingen. Den ble tildelt Marte Gerhardsen med bakgrunn fra Arbeiderpartiet og ingen erfaring fra utdanningsfeltet. Ansettelsen utløste kritikk fra opposisjonen.

I september 2020 fikk Vinje stillingen som direktør for Nasjonalt organ for kvalitet i utdanningen (NOKUT).

Byråd og stortingsrepresentant 
Hun ble på nytt medlem av Høyre i 2005. Hun ble medlem av Oslo bystyre i 2007 og overtok som finansbyråd etter Stian Berger Røsland, som ble byrådsleder, høsten 2009. Hun var Høyres 2. vararepresentant til Stortinget fra Oslo i perioden 2009–2013 og stortingsrepresentant i perioden 2013–2017, da hun satt i Stortingets kirke-, utdannings- og forskningskomité. Høsten 2015 vikarierte Vinje som byråd for kunnskap og utdanning i 10 uker for Anniken Hauglie.

Privatliv 
Kristin Vinje er gift med geofysiker og tidligere roer Vetle Vinje

Referanser

Eksterne lenker 
 
 

 

Stortingsrepresentanter fra Høyre
Stortingsrepresentanter for Oslo
Stortingsrepresentanter 2013–2017
Høyre-politikere i Oslo
Byråder i Oslo
Norske embets- og tjenestemenn
Norske kjemikere
Personer tilknyttet SINTEF
Alumni fra Universitetet i Oslo
Personer fra Oslo
Otto von Guericke

Otto von Guericke (født , død ) var en tysk vitenskapsmann, oppfinner og politiker. Hans viktigste bidrag til vitenskapen var arbeide med vakuum. Guericke ble født i Magdeburg, Tyskland, og var borgermester i byen fra 1646 til 1676.

I 1650 oppfant han en vakuumpumpe som kunne pumpe luft ut fra ethvert hulrom den var forbundet til. Han brukte den til å undersøke egenskapene til vakuum i mange eksperimenter. Guericke demonstrerte kraften i lufttrykket med dramatiske eksperimenter. Han fikk laget to halvkuler av kopper med en diameter på 51 cm. – de ble senere kjent som Magdeburgske halvkuler – og pumpet luft ut av dem mens de dannet kuleform. Han lot så 8 hester dra fra hver sin halvkule, uten at det lyktes dem å dra halvkulene fra hverandre. Når han så lot luften slippe inn igjen, var det naturligvis ingen sak å skille halvkulene fra hverandre. Guericke gjentok denne demonstrasjonen i 1663 i Berlin, hos fyrst Fredrik Vilhelm av Brandenburg, da ble det brukt 24 hester.

Guericke brukte barometeret til å forutsi været, og banet derved veien til meteorologien. Han siste arbeider satte fokus på elektrisiteten, men lite er bevart av resultatene. Han regnes som oppfinneren av elektrostatisk generator.

Etter sin død ble universitetet i Magdeburg oppkalt etter ham.

Referanser

Litteratur

Die Welt im leeren Raum.
Otto von Guericke 1602-1686., Ausstellungskatalog, 2002., 
ISBN 3-422-06374-9 

Otto von Guericke.
Schneider, Ditmar: Ein Leben für die Alte Stadt Magdeburg. 2004,
ISBN 3-519-25153-1 

Neue 'Magdeburgische' Versuche über den leeren Raum 
Otto von Guericke, 
Reihe Ostwalds Klassiker, Bd. 59: Übersetzung von Guerickes "Experimenta nova Magdeburgica de vacuo spatio", 1672. (Magdeburger Halbkugeln) 1996, 
ISBN 3-8171-3059-7

Guericke, Otto von: Gesamtausgabe, 24 Bde.
Bd.2/1/1 Guericke, Otto von: Otto von Guerickes Neue (so genannte) Magdeburger Versuche über den leeren Raum. Ottonis de Guericke Experimenta Nova (ut vocantur) Magdeburgica de Vacuo Spatio. Faksimile d. latein. Ausg., 1672. 2002. 
ISBN 3-89923-015-9,

Eksterne lenker

 Kort biografi
 Omfattende sider om Guericke i Magdeburg
 De berømte halvkulene

Tyske oppfinnere
Tyske politikere
Tyske borgermestere
Personer fra Magdeburg
Litteraturåret 1957

Litteraturåret 1957 er en oversikt over utgivelser, hendelser, fødte og avdøde personer med tilknytning til litteratur i 1957.

Fødsler

Dødsfall

Prisvinnere
Nobelprisen i litteratur: Albert Camus
Nils Holgersson-plaketten: Edith Unnerstad
Gustaf Fröding-stipendiet: Fritiof Nilsson Piraten
 Se Boklotteriets stipendiater 1957 
 Boklotteriet deler ut Litteraturfrämjandets stora pris til Gunnar Ekelöf
 Kritikerprisen (Danmark) deles ut for første gang og tilfaller Karen Blixen og Per Lange.

Hendelser
Eyvind Johnson blir medlem av Svenska akademien
Kritikerprisen (Danmark) innstiftes

Nye bøker

0 - 9
4.50 from Paddington (4.50 fra Paddington) av Agatha Christie

A - G
Arvtagarna av Jan Fridegård
Badrumskranen av Jan Myrdal
 De nøgne træer – Tage Skou-Hansen
De som beveger verden av Ayn Rand
Доктор Живаго (Doktor Zhivago) av Boris Pasternak –. Første gang publisert på italiensk, som Il dottor Zivago. Boken ble ikke publisert i Sovjetunionen før 1987.
The Door into Summer av Robert A. Heinlein
Ordeal by Innocence (Døde spor) av Agatha Christie  
Fuglane av Tarjei Vesaas

H - N
Ikaros – ung mann i Sahara av Axel Jensen  
 Kanonene på Navarone – Alistair MacLean
Med hilsen fra Moskva av Ian Fleming
The Naked Sun av Isaac Asimov

O - U
På kjøret (On the Road) av Jack Kerouac
Rasmus, Pontus og Trille av Astrid Lindgren
Sidste fortællinger av Karen Blixen  
Trollvinter av Tove Jansson

V - Å
Vi har ham nå av Johan Borgen  
Villervalle i Söderhavet av Bengt Danielsson
Verdensmesterskapet i cricket

For VM i 20-over cricket, Twenty20, se ICC World Twenty20

VM i cricket, offisielt ICC Cricket World Cup, er det største mesterskapet som arrangeres innen en-dags cricket, 50 overe, for landslag. Det første VM ble arrangert i 1975, og det har siden blitt arrangert elleve mesterskap, det siste i England og Wales i 2019. Australia har flest titler, med fem.

VM 2011 ble arrangert i India, Sri Lanka og Bangladesh. Pakistan var opprinnelig også nevnt som arrangørland, men grunnet den usikre sikkerhetssituasjonen i landet tok man avgjørelsen å flytte kampene fra landet. India ble verdensmester.

VM 2015 ble arrangert i Australia og New Zealand. Australia ble verdensmester.

VM i cricket 2019 blir arrangert i England og Wales.

Kilder

Cricket-VM
Dampslupp

Dampslupp er et mindre dampskip fra midten av 1800-tallet som også var den enkleste typen blant dampfartøyene i Norge. Som et fartøy for passasjer- og godsbefordring hadde denne typen vært hyppige brukt langs kysten og på elvene samt sjøene i Norge.

Dampsluppen som forresten ofte var ansett for være elegant, var en åpen båt uten overdekt rom med dørken under vannlinjen, og under dørken var det verken plass for gods eller maskineri. Maskineriet stod synlig midtskips uten vesentlige beskyttelse mot vær med en tynn skorstein som blikkfang. Skipperen som styrte dampsluppen stod på en plattform midtskips, men på de minste hadde styreposisjonen vært flyttet til akter. Dampsluppen oftest er grunt og smalt i sammenligning med andre dampfartøyer i sin samtid.

Som en typisk «bybåt» var denne typen egnet for passasjertransport og dermed var for det meste benyttet i innelukket farvann, spesielt i større havnebyer. Et kalesje kalt «solseil» med seilduk reist på et rammeverk langs hele båten eller den forreste halvdelen gav passasjerene litt vern mot vind og vær. I senere tid hadde enkle overbygg vært reist på dampsluppene, men gjerne ikke for høye eller for tunge.

En av de norske dampsluppene som er kjent, var den første propellbåten på innsjøen Mjøsa, D/S Lettvindt bygget i 1867 for gods- og passasjerfrakt. De første lokalbåtene på Mjøsa var dampsluppene  med åpent dekk for gods forut og en enkel salong som ikke utgjort en del av skroget, akterut for passasjerene.

Litteratur 
 Damp- og motorbåter på Mjøsa Arne Julsrud Berg 1996 ISBN 82-994067-0-6

Båttyper
 Dampslupp
Tryvannstreffet

Tryvannstreffet, også kjent som Ditt livs party og Tryvannfestivalen, er et lukket årlig russetreff som arrangeres på Tryvann i Oslo. Treffet har blitt arrangert hvert år siden 1980 og starter stor sett i forbindelse med 1. mai-helgen. Før 2004 var det ikke noe organisert treff, men arrangert av russen selv. Siden 2005 har treffet blitt profesjonalisert med innleid vakthold, internasjonale artister etc. Politiet sier Tryvannfestivalen er det «er det tryggeste stedet for russen å feste». Tryannsfestivalen ble miljøsertifisert av Oslo kommune i 2007 som første, og foreløpig eneste, russetreff. Tryvannsfestivalen hadde 60 000 besøkende fordelt på de fem arrangementsdagene i 2014.

Tryvann Awards 
Tryvannstreffet er kjent for sine kåringer som heter «Tryvann Awards». Det finnes ulike kategorier for bussruss, van og vandregrupper.

Busskåringen 
 Ringenes Herre (den bussen som skaper mest liv i «bussringene»)
Årets konsept
 Årets buss
 Årets lyd
 Årets lys
 Årets rigg
 Årets interiør
 Årets eksteriør
 Årets rullebuss

Vankåringen 
 Årets TryVAN
 Årets anlegg
 Årets navn
 Årets fineste

Vandregruppekåringen 
 Årets navn
 Årets gruppe

Tidligere artister 
 Alesso
 Avicii
 Steve Angello
 R3HAB
 Dada Life
 COOLIO
 Julie Bergan
 Flo Rida
 David Guetta
 Fedde Le Grand
 Xzibit
 Spencer & Hill
 Dj Antoine
 MC Roby Rob
 East Clubbers
 Dj Klaas
 Italobrothers
 Niki Belucci
 Karpe Diem
 Vinter in Hollywood + Quick
 Erik & Kriss
 Hooga Troopers
 Dj John Moss
 Dj Martin Danielle
 Marcus Dimera
 Daniel Ortega

Referanser

Eksterne lenker 
 Dittlivsparty
 YouTube Tryvann

Russefeiring
Musikkfestivaler i Oslo
Repeterende arrangementer etablert i 1980
Greve og hertug av Maine

Greve og hertug av Maine var en fransk adelstittel som ble opprettet i tidlig middelalder for provinsen Maine i Frankrike med dets senter og hovedstad i Le Mans. Grevskapet eller hertugdømmet var tidvis nært knyttet til det franske kongehuset, og flere av dens herskere ble også senere franske konger. På 1200-tallet ble grevskapet annektert av den franske krone.

Hertug av Maine (duces Cenomannicus)
 Se også Neustria
Charivius (fl. 723)
Opptrer som dux i et dokument fra 723. Kontrollerte tolv fylker og bispedømme Le Mans
Grifo (748–749)
Gitt de tolv fylkene i Maine av sine brødre, Pipin den yngre og Karloman, sønn av Karl Martell, som bileggende, men gjorde opprør året etter.
Karl den yngre (790–811)
Gitt tittelen ducatus Cenomannicus for å styre, sammen med tittelen rex Francorum av hans far, Karl den store.
Lothair I (817–831)
Gitt tittelen ducatus som en del av riket av hans far, Ludvig den fromme.
Pepin I (831–838)
Gitt tittelen ducatus som en del av riket av hans far, Ludvig den fromme.
Karl den skallete (838–851)
Gitt tittelen ducatus ved Pepins død av deres far, Ludvig den fromme.
Robert den sterke (851/853–856)
Gitt Main, Anjou, og Touraine som dux og missus dominicus. Gjorde opprør i 856.
Ludvig stammeren (856–858)
Gitt de tolv fylkene og et hoff ved Le Mans av sin far, Karl den skallete, inntil han ble jaget av bretonske opprørere.

Grever av Maine
Banzleib (fl. 830-tallet)
Rorgon I (832–839)
Gauzbert (839–849)
Rorgon II (849–865)
Gosfrid (865–886)
Roger (886–893)
Gauzlin II (893–895)
Roger (restored) (895–898)
Gauzlin III (898–900)
Hugo I (900–950)
Hugo II (950–992)
Hugo III (992–1015)
Herbert I Vaktbikkja (1015–1032)
Hugo IV (1036–1051)
under Angevin-styre (1051–1063)
Herbert II (1058–1062)
Walter of Mantes (1062–1063)
Robert Curthose (1063–1069) 
Hugh V (1069–1131)
Elias I (1093–1110), i opposisjon
Eremburga og Fulko V av Anjou (1110–1126), i opposisjon
Geoffrey av Anjou (1126–1151)
Elias II (1151)
Henrik II av England (1151–1189)
Henry den unge konge (1169–1183)
Rikard Løvehjerte (1189–1199)
Johan av England (1200–1205)
Arthur I av Bretagne (1186–1203)annektert av Frankrike i 1203Johan Capet (1219–1232)
Charles I (1246–1285)
Charles II (1285–1325)
Ludvig I (1339–1384)
Ludvig II (1384–1417)
Ludvig III (1417–1434)
René I av Napoli (1434–1441)
Karl IV av Maine, hertug av Anjou (1441–1472)
Karl V av Maine, hertug av Anjou (1480–1481)kongelig besittelse''
Karl VI av Maine, hertug av Mayenne (?–1611)
Henrik, hertug av Mayenne (1611–1621)
 Karl II Gonzaga (1621–1631)
Ferdinand Gonzaga (1631–1632)
Karl III Gonzaga (1632–?)

Hertuger av Maine (ducs du Maine)
I 1673 ble tittelen igjen tatt i bruk. Den ble gjenopprettet av Ludvig XIV av Frankrike for hans første sønn utenfor ekteskap med sin beryktede elskerinne Françoise-Athénaïs, markise de Montespan. Han benyttet den til sin død og grunnla også det semi-kongelige huset Bourbon du Maine, navngitt etter hans tittel.

Louis Auguste de Bourbon, duc du Maine (1673–1736)

Maine
Angiosperm Phylogeny Group

Angiosperm Phylogeny Group er en gruppe botanikere som i fellesskap arbeider med fylogenien til blomsterplantene. Gruppen har publisert klassifikasjoner og botanisk systematikk som skal gi mer objektive og moderne resultater enn tidligere systemer som Cronquistsystemet og Takhtajansystemet. Etter første publisering i 1998 er det publisert tre oppdateringer:

 APG-systemet (1998), utgitt av: Arne A. Anderberg, Anders Backlund, Birgitta Bremer, Kåre Bremer, Barbara G.Biggs, Mark W. Chase, Peter K. Endress, Michael F. Fay, Peter Goldblatt, Mats H.G. Gustafsson, Sara B. Hoot, Walter S. Judd, Mari Källersjö, Elizabeth A. Kellogg, Kathleen A. Kron, Donald H. Les, Cynthia M. Morton, Daniel L. Nickrent, Richard G. Olmstead, Robert A. Price, Christopher J. Quinn, James E. Rodman, Paula J. Rudall, Peter F. Stevens, Vincent Savolainen, Douglas E. Soltis, Pamela E. Soltis, Kenneth J. Sytsma, Mats Thulin.

 APG II-systemet (2003), utgitt av: Arne A. Anderberg, Birgitta Bremer, Kåre Bremer, Mark W. Chase, Michael F. Fay, Peter Goldblatt, Walter S. Judd, Mari Källersjö, Jesper Kårehed, Kathleen A. Kron, Johannes Lundberg, Daniel L. Nickrent, Richard G. Olmstead, Bengt Oxelman, J. Chris Pires, James L. Reveal, James E. Rodman, Paula J. Rudall, Douglas E. Soltis, Pamela S. Soltis, Peter F. Stevens, Vincent Savolainen, Kenneth J. Sytsma, Michelle van der Bank, Kenneth Wurdack, Jenny Q.-Y. Xiang, Sue Zmarzty. 

 APG III-systemet (2009), utgitt av: Birgitta Bremer, Kåre Bremer, Mark W. Chase, Michael F. Fay, James L. Reveal, Douglas E. Soltis, Pamela S. Soltis, Peter F. Stevens, Arne A. Anderberg, Michael J. Moore, Richard G. Olmstead, Paula J. Rudall, Kenneth J. Sytsma, David C. Tank, Kenneth Wurdack, Jenny Q.-Y. Xiang, Sue Zmarzty

 APG IV-systemet (2016), utgitt av: James W. Byng, Mark W. Chase, Maarten J. M. Christenhusz, Michael F. Fay, Walter S. Judd, David J. Mabberley, Alexander N. Sennikov, Douglas E. Soltis, Pamela S. Soltis, Peter F. Stevens, Barbara Briggs, Samuel Brockington, Alain Chautems, John C. Clark, John Conran, Elspeth Haston, Michael Möller, Michael Moore, Richard Olmstead, Mathieu Perret, Laurence Skog, James Smith, David Tank, Maria Vorontsova, Anton Weber

APG-gruppen må ikke forveksles med presentasjonen på AP-websiden, som kun vedlikeholdes av professor Peter F. Stevens.

Referanser

Eksterne lenker 
 Oversikt over APG-systemet, fra Universitetet i Hamburg (1998).
 Abstrakt av APG II-systemet (2003).
 HTML – fulltekst av APG II-systemet. Publisert i Botanical Journal of the Linnean Society, 2003, Nr. 141, side 399–436.
 PDF – fulltekst av APG II-systemet. Kladiogram på side 401. Systematisk klassifisering (taksonomisk oversikt) fra side 416.

Botanikk

he:פילוגנטיקה#מיון פילוגנטי של מכוסי הזרע
Grimstadporten tunnel

Grimstadporten er en tunnel på europavei 18 i Grimstad kommune i Agder. Tunnelen er 552 meter lang og ble åpnet som en del av motortrafikkveien mellom Arendal og Grimstad i 2000.

Se også

Veitunneler i Norge
Undersjøiske veitunneler i Norge

Veitunneler i Agder
Tunneler på E18 (Norge)
2000 i Norge
Tunneler åpnet i 2000
Kjørholttunnelen

Kjørholttunnelen er en tunnel på europavei 18 i Porsgrunn kommune i Telemark. Tunnelen er  meter lang og ble åpnet sammen med Grenlandsbrua og Bambletunnelen i 1996. Opprinnelig hadde Kjørholttunnelen tre kjørefelt, men disse ble senere omgjort til to bredere felt som et trafikksikringstiltak. Tunnelen har én nødutgang omtrent på midten. August 2018 ble den utvidet med et parallelt løp, men dette vil ikke åpne før ny parallell Grenlandsbru åpner.

Oppgradering 
Kjørholttunnelen og Bambletunnelen var stengt for oppgradering fra 21. april 2017 til 31. august 2018. Det ble sprengt ut nye løp, slik at begge tunnelene fikk to løp, med tilsammen fire kjørefelt. Kombinert med en ny Grenlandsbru, som skal stå ferdig i 2025, vil anlegget inngå i den nye motorveistrekningen E18 Langangen – Grimstad.

Se også 
 Grenlandsbrua
 Veitunneler i Norge
 Undersjøiske veitunneler i Norge

Referanser 

Veitunneler i Vestfold og Telemark
Veier i Porsgrunn
1996 i Norge
Tunneler åpnet i 1996
Musikkåret 1957

Musikkåret 1957 er en oversikt over utgivelser, hendelser, fødte og avdøde personer med tilknytning til musikk i 1957.

Hendelser
4. februar – Rune Lindblad, Sven-Eric Johansson og Bruno Epstein gjennomfører den første konserten i Sverige med konkret- og elektroakustisk musikk på Folkets hus i Göteborg.

Fødsler

Dødsfall

Årets album
Chuck Berry – After School Session (debut)
Ricky Nelson – Ricky

Årets hits & singler
The Crickets – That'll Be The Day
The Crickets – Oh, Boy!
Danny & The Juniors – At The Hop
The Everly Brothers – Bye Bye Love
The Everly Brothers – Wake Up Little Susie
Buddy Holly – Peggy Sue
Lars Lönndahl – Tulpaner från Amsterdam
Lars Lönndahl – Cindy min Cindy
Lars Lönndahl – Kärleksbrev i sanden
Lars Lönndahl – Hej där
Lars Lönndahl – Piove
Ricky Nelson – A Teenager's Romance
Ricky Nelson – I'm Walking
Ricky Nelson – Be-Bop-Baby
Elvis Presley – Too Much / Playing For Keeps
Elvis Presley – All Shook Up
Elvis Presley – (Let Me Be Your) Teddy Bear / Loving You
Elvis Presley – Jailhouse Rock / Treat Me Nice
Povel Ramel – Lingonben
Frank Sinatra – All The Way

Priser / konkurranser

Eurovision Song Contest
Eurovision Song Contest 1957
HelikopterDrift

HelikopterDrift er et norsk helikopterselskap med hovedbase på Kjeller flyplass i Lillestrøm. Selskapet har avdelinger i Stavanger (opprettet i 2002) og Narvik (opprettet i 2003). Selskapet har ti helikoptre som brukes til persontransport, inspeksjon av kraftlinjer for energiselskaper, filming og fotografering for aviser og andre mediselskaper, trafikkovervåkning og flyginger med diverse last.

Selskapet ble opprettet 10. september 1993 av Geir Thyness med kontrakt på trafikkovervåkning for Radio 1. Selskapet er i dag et heleid datterselskap til Helitrans på Værnes.

Eksterne lenker
 Hjemmeside

Norske helikopterselskaper
Flyselskaper etablert i 1993
Næringsliv i Lillestrøm
Karl Aleksander av Lorraine

Fyrst Karl Aleksander av Lorraine (født 12. desember 1712 i Lunéville, død 4. juli 1780 i Tervuren) var sønn av Leopold Josef, hertug av Lorraine og Élisabeth Charlotte d'Orléans. Da den eldste broren hans Frans I Stefan, hertug av Lorraine, giftet seg med erkehertuginne Maria Teresia, som var datter til keiser Karl VI, gikk Karl Aleksander inn i keiserens tjeneste i 1737.

Under den østerrikske arvefølgekrigen var han en av de øverste østerrikske kommandørene, og han var mest kjent for nederlaget mot Fredrik den store i slaget ved Chotusitzi 1742, og slaget i Hohenfriedberg i 1745. Han ble også slått av Moritz av Sachsen i slaget ved Rocoux i 1746. I januar 1744 giftet han seg med den eneste søsteren til Maria Teresia, erkehertuginne Maria Anna av Østerrike. Paret ble guvernører av de spanske Nederlandene. 

Til tross for at Maria Anna døde senere samme året, var Karl guvernør fram til han døde i 1780. Han ble særs populær i sin samtid og ble også stormester av Den tyske orden i 1761. Under syvårskrigen kommanderte han den østerrikske hæren i slaget ved Praha, der han igjen ble slått. Han slo senere en mindre prøyssisk hær i 1757 under slaget ved Breslau, før han igjen gikk på et nederlag for Fredrik II i slaget ved Leuthen. Etter dette siste nederlaget ble Karl erstattet av Leopold Josef von Daun, hvorpå han trakk seg fra videre militærtjeneste.

Referanser

Litteratur 
 van Win, Jean: Bruxelles maçonnique, Editions Cortext, Marcinelle, 2007. ISBN 978-28-743-0047-9

Personer fra den østerrikske arvefølgekrigen
Personer fra syvårskrigen
Personer fra Lunéville
Fødsler i 1712
Dødsfall i 1780
Offiserer
Tegneserieåret 1957

Tegneserieåret 1957 er en oversikt over hendelser, fødte og avdøde personer med tilknytning til tegneserier i 1957.

Hendelser
I USA skaper Mell Lazarus tegneserien Våran fröken (original Miss Peach), som utspiller seg seg i skolemiljø.
Tegneseriebladet Alla tiders seriejournal legges ned etter 7 år og 162 nummer.

Prisvinnere
Reuben Award: Hal Foster

Utgivning

Fødsler

Dødsfall
William H. Macy

William Hall Macy jr. (født 13. mars 1950 i Miami i Florida) er en amerikansk skuespiller som dukket opp på filmlerettet i 1978 som Will Beagle i filmen The Awakening Land. Han har også spilt Frank Gallagher en alkoholisert far i den kjente amerikanske serien Shameless som har gått på TV siden 2011.

William har vært gift med Felicity Huffman siden 1997, og de har døtrene Sofia Grace og Georgia Grace sammen. De er bosatt i Los Angeles i California.

Filmografi 
 1996 Fargo
 1997 Boogie Nights
 1998 Pleasantville
 1999 Magnolia
 2004 Livsfarlig anrop
 2004 Klienten
 2005 Sahara
 2006 Bobby
 2006 Thank You for Smoking
 2007 Wild Hogs
 2008 Historien om Despereaux
 2010 Marmaduke
 2011 The Lincoln Lawyer
 2012 The Sessions
 2014 Cake
 2015 Room

Referanser

Eksterne lenker 
  

Skuespillere fra USA
Emmy-vinnere
Personer fra Miami
VMRO-DPMNE

Den interne makedonske revolusjonære organisasjon – demokratisk parti for makedonsk nasjonal enhet (makedonsk:  (ВМРО-ДПМНЕ),  (VMRO–DPMNE)) er et konservativt politisk parti i Nord-Makedonia. Det beskriver seg selv som et kristendemokratisk parti som støtter makedonsk medlemskap i NATO og EU.

Nikola Gruevski har ledet VMRO-DPMNE siden 2003.

Eksterne lenker 
 

Makedonsk politikk
Etableringer i 1990
Rui Costa (syklist)

Rui Alberto Faria Da Costa (født 5. oktober 1986 i Póvoa de Varzim) er en portugisisk profesjonell landeveissyklist.

I 2008 ble han nummer to sammenlagt i Tour de l'Avenir. Han vant Sveits rundt tre år på rad (2012–2014). Han har tre etappeseire fra Tour de France, og i 2013 ble han verdensmester på landeveisritt.

Meritter 

2008
2.-plass sammenlagt Tour de l'Avenir
2.-plass sammenlagt og etappeseier Coupe des nations Ville Saguenay
2.-plass sammenlagt og etappeseier Giro delle Regioni
2009
Sammenlagt Dunkerque 4-dagers
Ungdomskonkurransen
Etappeseier Vuelta Chihuahua Internacional
2010
Trofeo Deià
 Portugisisk mester på tempo
Etappeseier Sveits rundt
2.-plass sammenlagt Dunkerque 4-dagers
Ungdomskonkurransen
2011
Sammenlagt Vuelta a la Comunidad de Madrid
8. etappe i Tour de France
Grand Prix Cycliste de Montréal
2012
Sammenlagt og etappeseier Sveits rundt
2.-plass GP Ouest-France
2013
Klasika Primavera
Sammenlagt og to etappeseire Sveits rundt
 Portugisisk mester på tempo
16. og 19. etappe i Tour de France
 Verdensmester på landeveisritt
2014
Sammenlagt og etappeseier Sveits rundt
2015
Etappeseier Critérium du Dauphiné
 Portugisisk mester i landeveisritt
2017
Sammenlagt og etappeseier Abu Dhabi Tour

Referanser

Eksterne lenker 
 
 
 
 

Portugisiske syklister
Verdensmestre i landeveisritt
Deltakere for Portugal under Sommer-OL 2012
Syklister under Sommer-OL 2012
Deltakere for Portugal under Sommer-OL 2016
Syklister under Sommer-OL 2016
Etappevinnere i Tour de France